Oficiālais Vēstnesis L 244 , 29/09/2000 Lpp. 0076 - 0077



Komisijas Direktīva 2000/57/EK (2000. gada 22. septembris), ar kuru groza pielikumus Padomes Direktīvai 76/895/EEK un 90/642/EEK par pesticīdu atlieku maksimāli pieļaujamo daudzumu noteikšanu attiecīgi augļos un dārzeņos un uz tiem, augu izcelsmes produktos, to skaitā augļos un dārzeņos un uz tiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem [1], kurā jaunākie grozījumi izdarīti ar Komisijas Direktīvu 2000/24/EK [2], un jo īpaši tās 5. pantu, ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamo daudzumu noteikšanu dažos augu izcelsmes produktos, to skaitā augļos un dārzeņos un uz tiem [3], kurā jaunākie grozījumi izdarīti ar Direktīvu 2000/42/EK [4], ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [5], kurā jaunākie grozījumi izdarīti ar Komisijas Direktīvu 2000/10/EK [6], un jo īpaši tās 7. pantu, tā kā: (1) Saskaņā ar Direktīvas 91/414/EEK noteikumiem dalībvalstis ir atbildīgas par augu aizsardzības līdzekļu lietošanas atļaujām attiecībā uz konkrētiem kultūraugiem. Šādu atļauju izsniegšana prasa vērtējumu par šo līdzekļu iedarbību uz cilvēku un dzīvnieku veselību un ietekmi uz vidi. Šāda vērtējuma sastāvdaļās ietilpst iedarbība uz darbiniekiem un apkārtējiem cilvēkiem, ietekme uz zemes, ūdens un gaisa vidi, kā arī ietekme uz cilvēkiem un dzīvniekiem, patērējot atliekas ar apstrādātajiem kultūraugiem. (2) Augu izcelsmes produktiem, to skaitā augļiem un dārzeņiem, maksimāli pieļaujamie atlieku daudzumi ietekmē minimālo pesticīdu daudzumu, ko pielieto, lai efektīvi aizsargātu augus, to īstenojot tādejādi, ka atlieku daudzums ir faktiski vismazākais un pieņemams no toksiskā viedokļa, jo īpaši attiecībā uz vides aizsardzību un paredzēto devu uzturā. (3) Maksimāli pieļaujamo atlieku daudzumu nosaka atbilstoši minimālajam analītiski nosakāmajam daudzumam, ja augu aizsardzības līdzekļu atļautā pielietošana nerada nosakāmus pesticīdu atlieku daudzumus pārtikas produktā vai uz tā, vai ja līdzekļus nav atļauts pielietot, vai ja par dalībvalstī atļauto pielietošanu nav iesniegti vajadzīgie dati, vai ja nav iesniegti šādi vajadzīgie dati par pielietošanu trešajās valstīs, kuras dēļ rodas atliekas tādos pārtikas produktos vai uz tiem, kas var nokļūt Kopienas tirgus apritē. (4) Pesticīdu atlieku maksimāli pieļaujamos daudzumus izskata atkārtoti. Minētos daudzumus maina, lai ņemtu vērā jaunu pielietošanu, informāciju un datus, īstenojot Direktīvas 76/895/EEK 4. pantu un Direktīvas 90/642/EEK 8. pantu, jo īpaši steidzami tos pārskata, lai attiecīgajā gadījumā samazinātu uztura iedarbību uz patērētājiem, ko pamato ar jaunu vai pārskatītu informāciju, kuru iesniedz Komisijai. (5) Informāciju par jaunu vai mainītu šajā direktīvā noteikto pesticīdu pielietošanu dara zināmu Komisijai. Vērtē šādas pielietošanas pamatojuma informāciju un, ja ir lietderīgi, groza esošos pesticīdu atlieku maksimāli pieļaujamos daudzumus direktīvu pielikumos. (6) Saskaņā ar procedūrām un praksi, ko izmanto Eiropas Kopienā, ņemot vērā pamatnostādnes, kuras publicējusi Pasaules Veselības organizācija [7], ir apstiprināta un novērtēta patērētāju pakļaušana mūža garumā pesticīdiem via pārtikas produktiem, kas satur minēto pesticīdu atliekas, un ir aprēķināts, ka šajā direktīvā noteiktie maksimālie atlieku daudzumi nerada minētās paredzētās diennakts devas pārsniegšanu. (7) Saskaņā ar Eiropas Kopienā pašreiz izmantotajām procedūrām un praksi, ņemot vērā Pasaules Veselības organizācijas publicētās pamatnostādnes, attiecīgos gadījumos ir apstiprināta un novērtēta patērētāju akūta pakļaušana pesticīdiem via konkrētiem pārtikas produktiem, kuros ir minēto pesticīdu atliekas, un attiecīgas akūtas devas nav novērotas. (8) 4. pants Komisijas Direktīvā 98/82/EK [8] par atlieku maksimāli pieļaujamo daudzumu noteikšanu paredz vinklozolīna atlieku maksimāli pieļaujamos daudzumus uz laiku attiecībā uz dažiem izstrādājumiem pirms pārskatītu maksimāli pieļaujamo daudzumu visiem lauksaimniecības produktiem pieņemšanas, pamatojoties uz vērtējumu saskaņā ar Direktīvas 91/414/EEK 8. panta 2. punkta noteikumiem. Minētais vērtējums vēl nav sagatavots. Tomēr ir lietderīgi samazināt vinklozolīna atlieku iedarbību uz patērētājiem, samazinot vinklozolīna atlieku maksimāli pieļaujamos daudzumus dažiem izstrādājumiem. Ir lietderīgi arī noteikt šos pārskatītos daudzumus uz laiku līdz minētā vērtējuma sagatavošanai. (9) Pēc Direktīvas 91/414/EEK vērtē visus pesticīdus, attiecībā uz kuriem šajā direktīvā noteikti atlieku maksimāli pieļaujamie daudzumi. Izskatot atsevišķi katru pesticīdu, šajā direktīvā noteiktos atlieku maksimāli pieļaujamos daudzumus pārskata, pamatojoties uz iespējamiem Komisijas lēmumiem pēc vērtējuma sagatavošanas saskaņā ar Direktīvas 91/414/EEK 8. panta 2. punktu. (10) Ar Pasaules Tirdzniecības organizācijas starpniecību notikušas pārrunas ar Kopienas tirdzniecības partneriem par šajā direktīvā paredzētajiem daudzumiem, un ņemtas vērā viņu atsauksmes par minētajiem daudzumiem. Pamatojoties uz iesniegtajiem pieļaujamiem datiem, Komisija izskata iespēju noteikt atlieku maksimāli pieļaujamos daudzumus importa pielaidēs konkrētām pesticīdu/kultūraugu kombinācijām. (11) Ir ņemti vērā Augu zinātniskās komitejas atzinumi, jo īpaši konsultācijas un ieteikumi attiecībā uz patērētāju aizsardzību no pārtikas produktiem, kas apstrādāti ar pesticīdiem. (12) Šī direktīva ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 76/895/EEK II pielikumā ierakstu "3" attiecībā uz folpetu vīna vīnogās aizstāj ar "10". 2. pants Šādi groza Direktīvas 90/642/EEK II pielikumu: 1. Ierakstu "1" attiecībā uz maleīnskābes hidrazīdu burkānos un pastinakos aizstāj ar "30"; 2. Ierakstu "0,1" attiecībā uz glifosātu kokvilnas sēklās aizstāj ar "10"; 3. Ierakstus "0,05" attiecībā uz ditiokarbamātu manebu, mankocebu, metirāmu, propinebu un cinebu olīvās aizstāj ar "5"; 4. Izdara jaunu ierakstu attiecībā uz difenilamīna pesticīda atlieku ar šādiem atlieku maksimāli pieļaujamiem daudzumiem: āboli: | 5 mg/kg, | bumbieri: | 10 mg/kg, | visi citi izstrādājumi: | 0,05 * mg/kg, ja tas ir minimālais analītiski nosakāmais daudzums; | 5. Ierakstus attiecībā uz vinklozolīnu "3" un "2" attiecībā uz tomātiem un persikiem aizstāj attiecīgi ar "0,05" un "0,059". Šādas pārskatītās vērtības nosaka uz laiku. 3. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2001. gada 31. martam. Par to dalībvalstis tūlīt informē Komisiju. Tās piemēro minētos noteikumus no 2001. gada 1. aprīļa. Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 4. pants Šī direktīva ir adresēta dalībvalstīm. Briselē, 2000. gada 22. septembrī Komisijas vārdā — Komisijas loceklis David Byrne [1] OV L 340, 9.12.1976., 26. lpp. [2] OV L 107, 4.5.2000., 28. lpp. [3] OV L 350, 14.12.1990., 71. lpp. [4] OV L 158, 30.6.2000., 51. lpp. [5] OV L 230, 19.8.1991., 1. lpp. [6] OV L 57, 2.3.2000., 28. lpp. [7] Pamatnostādnes par to, kā nosaka pesticīdu atlieku devu (pārskatītas), ko sagatavojusi GEMS/Pārtikas programma sadarbībā ar Pesticīdu atlieku kodeksa komiteju un publicējusi Pasaules Veselības organizācija 1997. gadā (WHO/FSF/FOS/97.7). [8] OV L 290, 29.10.1998., 25. lpp. --------------------------------------------------